KLASA: 602-02/17-01/82

URBROJ: 2100-18-01-16-01

Zmajevac, 16.10.2017.

***OSJEČKO-BARANJSKA ŽUPANIJA***

***Upravni odjel za prosvjetu,***

***kulturu, šport i tehničku kulturu***

***31000 Osijek***

***Županijska 4/2***

***PREDMET: Obrazloženje financijskog plana***

***za 2018.-2020. godinu s obrascima***

U nastavku Vam dostavljamo obrazloženje financijskog plana za 201-2020. godinu. Djelatnost osnovnog obrazovanja u osnovnoj školi obuhvaća opće obrazovanje te druge oblike obrazovanja djece i mladih. Svrha je osnovnog školstva da učeniku omogući stjecanje znanja, pojmova, umijeća, stavova i navika potrebnih za život i rad ili daljnje školovanje.

Osnovna škola Zmajevac ima 108 učenika u 20 razrednih odjela.

Organizacijska struktura škole:

1. Matična škola ima 61 učenika u 10 razrednih odjela
2. Tri područne škole imaju 47 učenika u 10 razrednih odjela
3. Zaposleno je 52 djelatnika i to 38 učitelja, 2 stručna suradnika, 4 administrativnog osoblja, 7 tehničkog osoblja i 1 pomoćnik u nastavi.

Nastava se odvija u oblicima: redovna, izborna, dodatka i dopunska, te se izvodi prema nastavnom planu i programu koje je donijelo Ministarstvo znanosti, obrazovanja i športa, prema Godišnjem planu i programu te školskom kurikulumu.

OBRAZLOŽENJE PROGRAMA (AKTIVNOSTI I PROJEKATA) Projekcija 2018.-2020.

Prioritet škole je kvalitetno obrazovanje i odgoj učenika koje se ostvaruje kroz:

* Stalno usavršavanje nastavnog kadra, te podizanje nastavnog standarda na višu razinu
* Poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama
* Poticanje za sudjelovanje na sportskim aktivnostima, uključivanje kroz natjecanja na školskoj razini i šire
* Organiziranje zajedničkih aktivnosti učenika, roditelja i učitelja tijekom izvannastavnih aktivnosti, te na organizaciji u upoznavanju kulturne i duhovne baštine

ZAKONSKE I DRUGE PRAVNE OSNOVE

* Zakon o odgoju i obrazovanju u osnovnoj i srednjoj školi (NN 87/08; 86/09; 92/10; 90/11, 5/12, 16/12, 86/12, 126/12, 94/13, 152/14)
* Zakon o ustanovama (NN 76/93; 29/97; 47/99; 35/08)
* Zakon o proračunu (NN 87/08, 136/12, 15/15) Pravilnik o proračunskom računovodstvu i klasifikacijama (NN 26/10) i Pravilnik o proračunskom računovodstvu i računskom planu (NN 114/10; 31/11)
* Uputa OBŽ-a za izradu Financijskog plana za razdoblje 2018.-2020 Klasa 602-02/17-01/123, urbroj 2158/1-01-15-17-1
* Godišnji plan i program rada škole za prošlu godinu
* Kurikulum prošle godine.

USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA

Školske ustanove ne donose strateške, već godišnje planove i programe, te prema planu i programu koje je donijelo Ministarstvo znanosti i obrazovanja.

Vertikala usklađivanja ciljeva i programa MZO-a i jedinice lokalne samouprave – sa školskom ustanovom je provedena u dodirnim točkama.

Navedeni planovi se odnose na nastavnu godinu a ne na fiskalnu. Uzrok mnogim odstupanjima u izvršenju financijskog plana u odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za 2 godine.

Slijedi plan angažiranosti naših učenika u natjecanjima i projektima, te njihova moguća ostvarenja:

|  |  |  |  |  |  |
| --- | --- | --- | --- | --- | --- |
| ***Pokazatelji rezultata*** | ***Definicija*** | ***Jedinica/ izvor*** | ***Ciljana vrijednost 2018.*** | ***Ciljana vrijednost 2019.*** | ***Ciljana vrijednost 2020.*** |
| Sudjelovanje na projektima (školski, županijski, državni) | Razvijanje kreativnosti, talenata i sposobnosti | Broj učenika/škola | 80 | 80 | 80 |
| Sportska natjecanja (rukomet M i Ž, nogomet, kros) | Razvijanje sportskog duha u pojedinačnim i grupnim sportovima, očuvanje zdravlja | Broj učenika/škola | 40 | 40 | 40 |
| Povećanje broja prva tri mjesta na županijskim natjecanjima | Poticanje samostalnosti i kompetencije kroz aktivnosti, testiranje kvalitete rada nastavnika s nadarenim učenicima | Broj učenika/škola | 2 | 2 | 2 |

POKAZATELJI USPJEŠNOSTI PROVOĐENJA PROGRAMA

Generalno, jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine.

Tijekom prošle školske godine učenici OŠ Zmajevac su sudjelovali u raznim programima, natjecanjima, susretima i smotrama:

* Natjecanje u pjevanju tradicijskih narodnih pjesama „Kogyesi Melita“ – osvojeno 1., 2. i 3. mjesto
* Natjecanje u pričanju priča „Szepkiejtesi-Mesemondo Verseny“ – osvojeno 2. mjesto
* Natjecanje iz povijesti na temu Revolucija u Mađarskoj 1956 – osvojeno 2. mjesto
* Natjecanje „Pisanje sastava uz umjetničko djelo“ – osvojeno 2. i 3. mjesto
* Smotra i natjecanje u izradi lampiona na Adventu u Baranji – osvojeno 3. mjesto
* Likovno natjecanje Ilustriraj pjesmu“ – osvojeno 3. mjesto
* Natjecanje za dječju fotografiju „Kulturna baština Baranje“ – osvojeno 1. i 3. mjesto
* Edukativni natječaj „Otpad odvoji i nagradu osvoji“ – osvojeno 2. mjesto
* Sudjelovanje u 7. manifestaciji tehničkog stvaralaštva „Danas mali, sutra veliki majstor“ u Đakovu – naša učenica proglašena je za najmajstoricu
* Sudjelovanje u 1. kolu Modelarske lige Osječko-baranjske županije u Popovcu
* Natjecanje „Krovove na sunce“ u organizaciji Greenpeace – osvojeno u pojedinačnoj konkurenciji 1. mjesto a ako škola 2. mjesto.

Praćenje uspješnosti učenika koji završavaju našu školu sa vrlo dobrim i odličnim uspjehom te upisuju željene srednje škole ukazuje na kvalitetan rad naših zaposlenika.

Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

PRIHODI IZ DRŽAVNOG PRORAČUNA I ŽUPANIJE

Prihode i primitke te rashode i izdatke, škola planira prema ekonomskoj namjeni za koje služi. Prihode osim po vrsti planiramo i po izvoru financiranja iz kojih potječu i to:

1. Središnji proračun (Državni proračun RH)
2. Lokalni proračun (Proračun Osječko-baranjske županije)
3. Vlastiti i ostali prihodi

Prihodi iz državnog proračuna su iz godine u godinu podjednaki, te su planirani po propisanom indeksu.

Materijalne i financijske rashode planirali smo prema Uputama osnivača i to za 2018. godinu

po povećanju od 4% u odnosu na prošlu, 2017. godinu.

Za godine 2019. i 2020. prema Uputama planiran je isti iznos kao i za 2018.

Prema svemu gore navedenome, baza za planiranje jest 2017. godina, planirani indeks za 2018. jest 104, te za slijedeće dvije godine bez povećanja u odnosu na 2018.

Iz proračuna Osječko-baranjske županije financiraju se materijalni rashodi po stvarnom trošku. Također se financira i prijevoz učenika – ugovoreni.

Vlastiti i ostali prihodi – Ovi prihodi se sastoje od obavljanja osnovnih i ostalih poslova vlastite djelatnosti i ostalih prihoda. Iz ostatka neutrošenih sredstava nabavljamo imovinu za potrebe škole.

ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBIH SREDSTAVA ZA PROVOĐENJE PROGRAMA

Izvori sredstava za financiranje rada OŠ Zmajevac:

* Opći prihodi i primici, skupina 636 državni proračun (MZOŠ za financiranje rashoda za zaposlene)
* Opći prihodi i primici, skupina 671, lokalni proračuna (OBŽ za financiranje materijalnih i financijskih troškova, te troškova poslovanja, održavanja i obnovu nefinancijske imovine)
* Vlastiti prihodi od iznajmljivanja prostora, skupina 642 kao dodatni izvor prihoda
* Prihodi po posebnim propisima, skupina 652, školska kuhinja
* Donacije i potpore, skupina 636, apriori potpora Općine Kneževi Vinogradi.

OBRAZLOŽENJE FINANCIJSKOG PLANA

Prihodi i primici kao i rashodi i izdaci za 2018. godinu se očekuju u povećanju na obje stavke u visini od 4%., a sve po uputi za izradu Osječko-baranjske županije.

Prihodi za financiranje rashoda planirani su primjenom financijskih pokazatelja iz uputa za izradu proračuna, što znači da smo primijenili zadane indekse (svi su 104 u odnosu na baznu 2017. godinu).

Od tako dobivenih vrijednosti prihoda predvidjeli smo namjenske rashode, te izvršili raspodjelu na stvarne troškove i opseg troškova.

Vlastite prihode, koje čine školska kuhinja, najam (dvorana, solarni paneli …) i potpora Općine Kneževi Vinogradi rasporedili smo također prema trendu prošlih godina.

Prihodi MZOŠ-a, koji su i tako namijenjeni samo za plaće i naknade zaposlenika, su raspoređeni na istoimene troškove, kao i prijašnjih godina.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OŠ Zmajevac, ravnateljica Kinga Kolar, prof